*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| Rīgā | Nr. | 2017. gada |

. §

**Par Informatīvo ziņojumu par lielā projekta “Latvijas dzelzceļa tīkla elektrifikācija” sagatavošanas progresu un projekta īstenošanas risinājumiem**

1. Pieņemt zināšanai Satiksmes ministra iesniegto Informatīvo ziņojumu.
2. Pieņemt zināšanai, ka plānots virzīt lielā projekta “Latvijas dzelzceļa tīkla elektrifikācija” īstenošanu 6.2.1.specifiskā atbalsta mērķa „Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” ietvaros, paredzot pieejamo Kohēzijas fonda finansējuma 346 639 348 *euro* apmērā Projekta I posma īstenošanai Projekta iesnieguma apstiprināšanas gadījumā Eiropas Komisijā.
3. Centrālajai finanšu un līgumu aģentūrai pagarināt Projekta iesnieguma iesniegšanas termiņulīdz 2018.gada 28.februārim.
4. Satiksmes ministrijai veikt pasākumus un izpildes uzraudzību, lai līdz Projekta iesnieguma iesniegšanai Centrālajā finanšu un līgumu aģentūrā Projekta iesniegums tiktu precizēts atbilstoši jaunajiem tehniskajiem risinājumiem un izmaiņām finansējuma apjomā, nemainot Projekta iznākuma un rezultāta rādītājus, t.sk. aktualizējot Projekta izmaksu-ieguvumu analīzi un nepieciešamos dokumentus saskaņojot ar Eiropas Komisijas ekspertiem (*JASPERS*).
5. Pieņemt zināšanai, ka Projekta alternatīvā finansējuma struktūra, kas aprakstīta informatīvajā ziņojumā, tiek plānota bez negatīvas ietekmes uz vispārējās valdības budžetu.
6. Lai nodrošinātu, ka Projekta alternatīvā finansējuma struktūra nerada negatīvu ietekmi uz vispārējās valdības budžetu, Satiksmes ministrijai turpmākajā Projekta īstenošanas gaitā nodrošināt šādu informatīvajā ziņojumā paredzēto nosacījumu izpildi:

a. Projekta īstenošanas ietvaros VAS “Latvijas dzelzceļš” (LDz) papildu uzņemto saistību apmērs un kopējo saistību apmērs nodrošina esošo saistību/kovenanšu izpildi pret LDz pašreizējiem un nākotnes kreditoriem;

b. aizdevuma līgumos netiek ietverti nosacījumi, kas paredz valstij sniegt galvojumus vai garantijas;

c. īstenojot Projektu atbilstoši alternatīvajai finansējuma struktūrai tiek nodrošināta plānotā atdeve no Projekta realizācijas, neapdraudot LDz finanšu darbību un nepieļaujot LDz funkcionēšanu ar būtiskiem zaudējumiem;

d. nākotnē elektrovilces jaudu palielināšanas tehniskais risinājums Projekta I posmam tiks nodrošināts no LDz pašu līdzekļiem un piesaistot ārējos finanšu avotus.

1. Ja turpmākajā Projekta īstenošanas gaitā atklājas citi apstākļi, kas nav saistīti ar 6.punktā minētajiem nosacījumiem un, kas potenciāli var radīt negatīvu ietekmi uz vispārējās valdības budžetu, Satiksmes ministrijai nekavējoties lūgt Finanšu ministrijas viedokli un nepieciešamības gadījumā jautājumu izskatīt Ministru kabineta sēdē.

Ministru prezidents Māris Kučinskis

Satiksmes ministrs Uldis Augulis

Iesniedzējs: Satiksmes ministrs Uldis Augulis

Vīza: Valsts sekretārs Kaspars Ozoliņš

30.11.2017.

362

E. Stoķis

Investīciju departamenta

TEN-T tīkla infrastruktūras

attīstības projektu nodaļas

vecākais eksperts

tālr.67 028 187, [egils.stokis@sam.gov.lv](mailto:egils.stokis@sam.gov.lv)